钦定古今图书集成/明伦汇编/皇极典/第174卷 > 《白虎通》 > 《爵》
## 钦定古今图书集成/明伦汇编/皇极典/第174卷 > 《白虎通》 > 《爵》

天子者，爵称也。爵所以称天子者何？王者父天母地，
为天之子也。故《援神契》曰：“天覆地载，谓之天子。”《上法
斗极钩命诀》曰：“天子，爵称也。”帝王之德有优劣，所以
俱称天子者何？以其俱命于天，而主治五千里内也。
《尚书》曰：“天子作民父母，以为天下王。”何以知帝亦称
天子也？以法天下也。《中候》曰：“天子臣放勋。”《书无逸篇》
曰：“厥兆天子爵。”何以言皇？亦称天子也。以其言天覆
地载，俱王天下也。